El Festival de cinema REC de Tarragona és una de les sis entitats participants en el projecte YIDOCM (Youngsters I.Doc Makers), successor del programa "Los jóvenes vistos por los jóvenes" i que rep el suport del programa Erasmus +.
Aquest projecte manté la línia de treball del seu antecessor i se centra en generar innovacions metodològiques que permetin la coproducció audiovisual entre els joves europeus.
Els estudiants han de dur a terme la creació d'un document audiovisual en què desenvoluparan la idea, guió, disseny gràfic pel projecte, la producció audiovisual, la gravació i l'edició.
Les dues temàiques centrals són els joves europeus i el canvi climàtic; i els joves i la immigració europea.
El projecte TECLO té com a objectiu la modernització dels sistemes d'educació superior europeus en l'àmbit del tèxtil i la confecció mitjançant una millor anticipació a les competències requerides en el desenvolupament de col·laboracions entre l'àmbit educatiu i l'empresarial.
Es definirà un nou perfil innovador dels directius/ves del sector tèxtil-confecció, perquè puguin adquirir i actualitzar les exigents competències requerides, a fi de: aplicar estratègies orientades a l'exportació; posar en pràctica la innovació no tecnològica i innovació en màrqueting, així com la reenginyeria de processos d'acord amb la sostenibilitat, la responsabilitat social empresarial (RSE) i la qualitat, i perseguir el canvi i l'eficiència mitjançant competències empresarials innovadores.
El consorci del projecte, cofinançat pel programa Erasmus+ de la Comissió Europea, està liderat per la universitat italiana Link Campus i en formen part 13 socis més, entre ells la Universitat Politècnica de Catalunya, a més d'AEI TÈXTILS.
L'Institut de Recerca Biomèdica de Lleida (IRBLleida) executa des del 2014 el projecte IRBLleida's International Postdoctoral Programme (IRBLleida – IPP), un programa internacional de formació i captació de talent investigador enfocat a investigadors que es trobin en l'etapa de formació postdoctoral.
Aquest projecte ofereix la possibilitat de desenvolupar la carrera investigadora a l'institut, a part de tenir accés a les instal·lacions i activitats científiques.
Amb una durada de 2 anys, el programa consta de 4 convocatòries on s'oferiran un total de 10 places.
Aquest projecte està cofinançat a través del 7è Programa Marc de Recerca Europeu amb una aportació de 500.000€.
El programa Odisseu, impulsat per 11 grups d'acció local leader de Catalunya, té per objectiu fomentar el retorn i la inserció laboral dels joves al medi rural.
Aquest programa ofereix pràctiques universitàries retribuïdes en empreses situades en territoris rurals a Catalunya.
El 13 de desembre finalitza el període per a l'enviament de les ofertes de pràctiques per part de les empreses, i el 14 de febrer és la data límit per a que els joves, a través de les universitats, presentin les candidatures per a les ofertes.
Tres professors de l'Escola Agrària de Manresa del Departament d'Agricultura, Ramaderia, Pesca i Alimentació (DARP) han participat en una formació de curta durada per a professorat al Ruskin Mill College.
Aquesta formació s'emmarca en el projecte Erasmus+ Ecomotive.
El pròxim mes de juny de 2016, hi haurà una segona trobada a l'entitat Civitas de Transilvània (Romania).
El projecte Collaborative Design for Smart Pupils, és un sistema col·laboratiu finançat per la UE a través del programa Erasmus+ per imaginar i reinventar l'escola europea del futur ("smart school") mitjançant eines digitals que permetin pensar en nous mètodes pedagògics col·laboratius i creatius.
El projecte Collaborative Design for Smart Pupils reuneix tres socis del sud de França (el col·legi André Saint-Paul, el Centre Regional de Cultura Científica i Tècnica-Animació i Ciència, i la Communauté des Communes de la Lèze) i tres socis catalans: l'escola Virolai de Barcelona, l'empresa Everis i la Generalitat de Catalunya a través de la Direcció General de Telecomunicacions i Societat de la Informació, que és qui coordina l'aplicació del projecte.
El projecte català BeLearning, finançat amb el programa Lifelong Learning, desenvolupa una metodologia d'aprenentatge combinant tic i mitjans tradicionals (com presentacions i tallers, entre d'altres).
L'objectiu del projecte, executat entre 2013 i 2015, és poder expandir la metodologia a altres països europeus per tal de millorar les oportunitats d'ocupabilitat d'estudiants en l'àmbit de la indústria creativa i cultural.
El Servei d'Ocupació de Catalunya (SOC), a través del Projecte "Treball a les 7 comarques", promou projectes ocupacionals i de desenvolupament local en les comarques que tenen una major necessitat de reactivació econòmica, amb l'objectiu d'estimular la creació d'activitat econòmica i la generació d'ocupació de manera que sigui possible desenvolupar un entorn socioeconòmic que afavoreixi la permanència de la població al territori.
Aquest és un projecte que està finançat el 50% pel Fons Social Europeu.
Mobilitza't Mobile és un programa impulsat per Barcelona Activa que té com a objectiu la inserció laboral o el retorn al sistema educatiu de joves en l'àmbit Mobile a través de la seva capacitació professional.
Aquest programa està finançat per la Unió Europea en el marc del programa PROGRESS.
El "Programa Genera" d'inserció social i laboral i de foment de l'esperit emprenedor de la Fundació Pinnae ha consolidat el seu innovador model de formació, acompanyament i microfinançament per fomentar l'autoocupació de joves, emprenedors i persones en risc d'exclusió social i combatre l'atur.
En el seu primer any d'activitat, el Programa Genera ha donat suport a una seixantena de projectes per un valor de més de 700.000 euros, a través del Fons europeu d'ocupació i innovació social.
El principal objectiu del Programa és generar oportunitats en persones amb risc d'exclusió social o emprenedors amb microprojectes empresarials que presenten dificultats per finançar-se a través del sistema tradicional.
L'Associació Comunitat de Xarxes de Telecentres (ACRT) forma part del consorci del Projecte "FIT Local Coalitions for Europe Deliver ICT Skills for Growth and Jobs" (FIT4jobs).
Durà a terme aquest projecte durant el 2015 a través de les Xarxes de Telecentres d'Andalusia (Guadalinfo), Catalunya (Xarxa Punt TIC), Cabildo de Fuerteventura (Xarxa Llavor) i a Navarra a través de la Fundació Dédalo (Tudela).
La Garantia Juvenil és una iniciativa a nivell europeu per reduir l'atur juvenil.
El col•lectius de joves susceptibles de rebre la Garantia Juvenil són els joves més grans de 16 anys i menors de 30 anys, inscrits o no als serveis d'ocupació, i que no tenen feina ni s'estan formant.
En un termini de quatre mesos, la Generalitat ofereix una oferta de treball, pràctiques o formació.
El consorci d'aquest projecte que forma part de l'Instrument Europeu de Veïnatge (ENI) i que està liderat pel professor de la Universitat Oberta de Catalunya (UOC) Albert Sangrà, està format per cinc socis europeus i vuit de Jordània.
El projecte Enhancing Quality of Technology-Enhanced Learning at Jordanian universities (EQTeL) té com a objectiu desenvolupar els indicadors claus de rendiment dels models de Technology Enhanced Learning (TeL) a Jordània, perquè siguin aplicables a nivell internacional i, d'acord amb el Procés de Bolonya, a la Unió Europea.